Komin aftur, takk fyrir mig.

Þúsund þakkir fyrir allar kveðjurnar sem ég var að lesa. Ég kom heim seinnipartinn í dag, við komum til Íslands um miðnættið í gær, og gistum í borg óttans. En ókum svo heim í dag. Veðrið er hreinlega bara yndislegt, og mátulega hressandi, eftir molluna í Ungverjalandi. En ég á eftir að segja ykkur ferðasögu. Ungverjaland er skemmtilegt land, og að mörgu leyti svo líkt okkar. Vissuð þið að þeir tala tungumál sem er ekki skylt neinu tungumáli í kring um þá, en er aftur á móti skylt finnsku ? En ég segi ykkur það seinna.

Fyrst tvær myndir svona til gamans, en ég segi ykkur nánar frá þeim seinna.

Þessi mynd er tekin af svölunum á hótelherberginu mínu í Szeget, þar sem við dvöldum í tvo daga, en það kemur seinna.

ég mun líka segja ykkur nánar frá þessari mynd hehehehe...

Og þessari.

en við erum sem sagt komin heim, og elskurnar okkar eru hér líka, mörg þeirra.

Það var aðeins kíkt við, til að heilsa upp á afa og ömmu í kúlu.

Það liggur við að börnin séu að hverfa í gróðrinum.

Það var líka búið að slá fyrir mig lóðina, þegar ég kom heim.

Og Jorga mín hafði útbúið þennan líka flotta blómvönd fyrir mig.

Og blómin brostu líka við mér.

Já þau bralla við ýmislegt börnin mín.

Svo sem eins og að aka bíl.

Eða bara njóta sín í góða veðrinu.

Hvað skyldi vera inn í egginu ?

Það kom líka pakki í dag frá Austurríki, pakki frá mömmu, til Hönnu Sólar og Ásthildar. Hún er ástin þín, sagði Hanna Sól við mig í dag, hún Áshildur, en ég er Sólin þín.

Já það var notalegt að sitja í sólinni, og mátulega ferskt, maður gleymir því stundum hvað það er gott að hafa þetta ferska loft.

Veiii það leyndist prinsessubúningur í pakkanum frá mömmu.

Með kórónu og öllu saman. Mikið var mín stolt og glöð.

Sú stutta dundaði sér nú samt við allt annað, og sýndi prinessunni engan áhuga

Takk enn og aftur fyrir mig, þið eruð svo yndæl öll og það gladdi mig mikið að sjá allar kveðjurnar. ég ætla mér að segja ykkur meira frá þessu frábæra landi, og þeim sem þar búa. Það er margt áhugavert sem hægt er að segja frá, og svo tala myndirnar sínu máli.

Bless á meðan, það þarf að gera ýmislegt, eftir langa fjarveru. Taka upp úr töskum, vökva plöntur og knúsa alla í kring um sig. Þið fáið líka risaknús frá mér öll sömul.

Fyrri ummæli:
Heima er best að sjálfsögðu!

Velkomin aftur.

Þ

Jamm - ég vissi þetta með tungumálið........

Velkomin heim

Ummæli:
Gott að fá þig aftur

Verkefni: Óuppbyggilegir eiginleikar
Merking: Ummælin hafa ekki óuppbyggileg einkenni